open-index/open-wikipedia-markdown huggingface dataset:
ტურმაკედი

**ტურმაკედი** (; , *„მაკ-კედის ვწვანე ველი“*) — სოფელი ირლანდიაში, მდებარეობს მეიოს საგრაფოში, კონაქტის პროვინციაში. თავისი ათასამდე ირლანდიურად მოლაპარაკე მოსახლით ტურმაკედი წარმოადგენს უდიდეს გელტახტ დასახლებას ირლანდიაში.

ირლანდიის დიდი შიმშილობის დროს მოსახლეობის დიდმა ნაწილმა დატოვა ტურმაკედი და წავიდა ემიგრაციაში. ყოველწლიურად სოფელში წასული ემიგრანტების ბევრი შთამომავალი ბრუნდება, რათა იპოვონ საკუთარი ფესვები.

ინგლისელი მსახიობი რობერტ შოუ (ცნობილია ფილმით „რუსეთიდან სიყვარულით“) გარდაცვალებამდე (1978) ცხოვრობდა ტურმაკედში.

## რესურსები ინტერნეტში
*ტურმაკედის ოფიციალური ვებ-გვერდი
*ტურმაკედის თემის ვებ-გვერდი

## იხილეთ აგრეთვე 
* მეიოს საგრაფო

## სქოლიო
კატეგორია:მეიოს საგრაფოს დასახლებული პუნქტები
კატეგორია:გელტახტი ადგილები მეიოს საგრაფოში
რიგის ყურე

მინი|300პქ|რიგის ყურე 
**რიგის ყურე** ( ) — ყურე ბალტიის ზღვაში, ლატვიასა და ესტონეთს შორის. ხმელეთში შეჭრილია 174 კმ-ზე. ფართობი 18,1 ათ. კმ². ღია ზღვისგან გამოყოფილია მოონზუნდის (დასავლეთი ესტონეთის) კუნძულებით, ხოლო უკავშირდება ირბის, სურ-ვიაინის, ვიაიკე-ვიაინის, მუჰუს (მოონზუნდის) და სოელა-ვიაინის სრუტეებით. მაქსიმალური სიღრმე 62 მ. დიდი კუნძულებია რიჰნუ და კიჰნუ. ნაპირები უმთავრესად დაბალია და ქვიშიანი. ერთვის მდინარეები: დასავლეთის დვინა, ლიელუპე და გაუია. ზაფხულში წყლის ტემპერატურა 18°C-მდეა, ზამთარში 0-1°C. მარილიანობა 3,5-9‰. კარგად არის განვითარებული ბრუნვითი, ინერციული დინებები, რომელთა საშუალო სიჩქარეა 8 სმ/წმ. გაყინულია დეკემბრიდან აპრილამდე. მთავარი ნავსადგურია რიგა. რიგის ყურის სანაპიროზეა კურორტები და ქალაქები: იურმალა, პიარნუ, კუნძულ საარემააზე — კურესაარე.

## რესურსები ინტერნეტში 
* რიგის ყურე — დიდი საბჭოთა ენციკლოპედია 
* რიგის ყურე — ენციკლოპედია ბრიტანიკა 

## ლიტერატურა 
კატეგორია:ლატვიის ყურეები
კატეგორია:ესტონეთის ყურეები
კატეგორია:რიგის ყურე
შიშველი ტბა

**შიშველი ტბა** — ვულკანური წარმოშობის ტბა სამხრეთ საქართველოში, ნინოწმინდის მუნიციპალიტეტში. მდებარეობს ჯავახეთის ზეგანზე, ზღვის დონიდან 1664 მ სიმაღლეზე. სარკის ფართობი 0,1 კმ², უდიდესი სიღრმე 1,5 მ, საშუალო სიღრმე 1,0 მ. წყლის მოცულობა 100 ათ. მ³. წყალშემკრები აუზის ფართობი 0,65 კმ². გაუდინარია, წყალი მტკნარია.

## ლიტერატურა 
კატეგორია:სამცხე-ჯავახეთის მხარის ტბები
შიშველთვალა ხვლიკი

**შიშველთვალა ხვლიკი** () — ქვეწარმავალთა გვარი ხვლიკების ქვერიგისა. მათი წაგრძელებული სხეულის სიგრძე 13 სმ აღწევს. ქუთუთოები ერთმანეთთანაა შეზრდილი და უძრავ, გამჭვირვალე გარსს ქმნის (აქედანაა სახელწოდება). გავრცელებული არიან აფრიკაში, ევროპაში, აზიასა და ავსტრალიაში. გვარში 30-მდ სახეობაა. აზიური შიშველთვალა ხვლიკი (ლათ. Ablepharus pannonicus) სამხრეთ აზიაში გვხვდება. საქართველოში იზოლირებული პოპულაციაა ვაშლოვნის ნაკრძალში. იკვებება წვრილი უხერხემლოებით. კვერცხმდებია.

## ლიტერატურა 
კატეგორია:სცინკისებრნი
აგნეს მონიკა

230px|thumb|აგნეს მონიკა
**აგნეს მონიკა**, ასევე ცნობილია, როგორც **აგნეზმო** (დ. 1 ივლისი, 1986) — ინდონეზიელი მომღერალი და მსახიობი. მან მომღერლის კარიერა 6 წლის ასაკიდან დაიწყო. მონიკას გამოცემული აქვს 3 საბავშვო ალბომი.

## დისკოგრაფია
### სტუდიური ალბომები 
**Si Meong* (1992) 
**Yess!* (1995) 
**Bala-Bala* (1998)       
**And the Story Goes* (2003)                        
*''Whaddup A.. '?!* (2005)
**Sacredly Agnezious* (2009)
**Agnez Mo'' (2013)

## რესურსები ინტერნეტში 
* 
* 

კატეგორია:დაბადებული 1986
კატეგორია:ინდონეზიელი მომღერლები
კატეგორია:დაბადებული 1 ივლისი
კატეგორია:ცოცხალი ადამიანები
ლატვიის პრემიერ-მინისტრი

**ლატვიის პრემიერ-მინისტრი** — წარმოადგენს ლატვიის რესპუბლიკის მთავრობის ყველაზე გავლენიან ფიგურას. ის არის ლატვიის მინისტრთა კაბინეტის თავმჯდომარე. პრემიერ-მინისტრის წარდგინებას აკეთებს პრეზიდენტი და ამტკიცებს ლატვიის პარლამენტი. 

## პრემიერ მინისტრების სია (1918–1940) 
; შენიშვნები:
 1918-1920 წლებში დამოუკიდებლობისთვის ომის დროს, ლატვიის მართვაზე პრეტენზია ორ მთავრობას ჰქონდა: საბჭოთა ლატვიის, პიოტრ სტუჩკას ხელმძღვანელობით და ანდრიევს ნიედრას მთავრობა რომელსაც მხარს ბალტიელი გერმანელები უჭერდნენ. 

 1934 წლის 15 მაისს მრემიერ-მინისტრი ულმანისმა დაშალა პარლამენტი აკრძალა პოლიტიკური პარტიები. მათ შორის საკუთარი ლატვიელი ფერმერების კავშირი.

 მარიონეტი ლიდერი, რომელიც დანიშნული იყო და იმართებოდა საბჭოთა კავშირის მიერ. არ იყო აღიარებული ლატვიის მთავრობის მიერ.

## პრემიერ მინისტრების სია (1990–დღემდე) 
## რესურსები ინტერნეტში 
* Official list from the Latvian Cabinet of Ministers 

კატეგორია:ლატვიის პრემიერ-მინისტრები
დანტე ფერეტი

**დანტე ფერეტი** (; 8 აგვისტო, 1919, მაჩერატა — ) — იტალიელი კინოდიზაინერი და არტ-დირექტორი.

## ბიოგრაფია
თავდაპირველად იყო ფედერიკო ფელინის პროტეჟე და მასთან ერთად მუშაობდა 5 ფილმზე. შემდგომ თანამშრომლობდა როგორც იტალიელ რეჟისორებთან (პიერ პაოლო პაზოლინი, ფრანკო ძეფირელი), ასევე ამერიკელ რეჟისორებთან (მარტინ სკორსეზე, ფრენსის ფორდ კოპოლა).ამჟამად მუშაობს მეუღლესთან ერთად.

## ფილმოგრაფია
## რესურსები ინტერნეტში
*

კატეგორია:იტალიელი დიზაინერები
კატეგორია:დაბადებული 1943
კატეგორია:ცოცხალი ადამიანები
ალუქსნეს ტბა

**ალუქსნე** () — ტბა ლატვიაში. ქვეყანაში სიდიდით მეთერთმეტეა. ტბის ზედაპირის ფართობია 15,437 კმ². უდიდესი სიღრმე 15,2 მ, საშუალო სიღრმე 7,1 მ. კუნძულების ფართობია 13,2 ჰა, მათ შორის ყველაზე დიდი კუნძულის პილსალის ფართობია 9,9 ჰა, რომელზეც მდებარეობს მსოფლიო მემკვიდრეობის ძეგლი მარიენბურგის ციხესიმაგრე (1342 წ.). ტბის აუზის ფართობია 28 კმ².

ტბის ნაპირზე მდებარეობს ქალაქი  ალუქსნე.

## იხილეთ აგრეთვე 
* ლატვიის ტბების სია

## რესურსები ინტერნეტში 
* ლატვიის ტბების მონაცემთა ბაზა

კატეგორია:ლატვიის ტბები
კატეგორია:ტბები ანბანის მიხედვით
ლატვიის ტბების სია

**ლატვიის ტბების სიაში** წარმოდგენილია ფართობის მიხედვით 20 ყველაზე დიდი ტბა. ლატვიაში სულ 2 256 ტბაა, რომელთა საერთო ფართობი აღემატება 1 ჰა-ს.

## ცხრილი 
## რესურსები ინტერნეტში 
* ლატვიის ტბების მონაცემთა ბაზა

*
ალუქსნე

**ალუქსნე** (; ) — ქალაქი ჩრდილო-აღმოსავლეთ ლატვიაში. ალუქსნეს მხარის ადმინისტრაციული ცენტრი. მდებარეობს ვიძემეს რეგიონში, ალუქსნეს ტბის ნაპირზე.   მოსახლეობა 8844 ადამიანი (2011).  

სახელწოდება მომდინარეობს ლატგალური სიტყვისაგან olūksna, რომელიც ნიშნავს „ტყის წყაროს“. 1917 წლამდე ეწოდებოდა მარიენბურგი (ღვთისმშობლის პატივსაცემად). ისტორიულ წყაროებში პირველად მოიხსენიება 1284 წლიდან.

## ისტორია 
მინი|მარცხნივ|ძველი ციხესიმაგრის კედლები
ალუქსნეს ტბის გარშემო თავდაპირველად სახლობდნენ ფინურენოვანი ტომები, ხოლო VIII-XII საუკუნეებიდან ლატგალები.  თანამედროვე ქალაქის ტერიტორიაზე დასახლების წარმოშობა, რომელიც ცნობილია ოლისტის, ალისტის ან ვოლისტის სახელწოდებით, მითითებულია ფსკოვის მატიანეში და თარიღდება 1284 წლით. 

დასახლება 1342 წელს დაიპყრეს ლივონიის ორდენის გერმანელმა ჯვაროსნებმა. მათ მეზობელ კუნძულზე ააგეს მარიენბურგის ციხესიმაგრე, რიგა-ფსკოვის სავაჭრო გზის დასაცავად. ქალაქმა ამ პერიოდიდან მიიღო სახელწოდება მარიენბურგი. 

1560 წელს ქალაქი აიღო ივანე IV-მ ლივონიის ომის მსვლელობისას. 1582 წელს შევიდა პოლონურ-ლიტვური სახელმწიფოს შემადგენლობაში. 1629 წლიდან შვედების ხელშია.

1683 წელს ვიძემეში, ლუთერანმა მღვდელმა ერნსტ გლიუკმა, ბიბლიის პირველმა მთარგმნელმა ლატვიურ ენაზე, დააარსა ლატვიური ენის შემსწავლელი სკოლა.

1702 წელს რუსულმა არმიამ ჩრდილოეთის ომის დროს ქალაქი აიღო. ამ დროს ტყვედ ჩავარდა გლიუკი და მისი აღზრდილი მართა სკავრონსკაია (კრუზე), მომავალი საყვარელი და შემდეგ მეუღლე, რუსეთის პირველი იმპერატორის პეტრე I-ისა, რომელიც 1724 წელს ეკატერინე I-ის სახელით გახდა რუსეთის იმპერატორი.

XVIII საუკუნის შუა წლებში მარიენბურგი უბოძეს სახელმწიფო კანცლერ მიხეილ ვორონცოვს, რომელმაც 1764 წელს იგი აჩუქა ივან ფიტინგოფს. XIX საუკუნის შუა წლებში ძველი ციხესიმაგრის მახლობლად აშენდა ახალი რეზიდენცია — ფიტინგოფის ახალი ციხესიმაგრე.

## რესურსები ინტერნეტში 
* ალუქსნეს მხარის ოფიციალური საიტი  
* ინფორმაცია ალუქსნეზე ტურისტულ პორტალ mesta.lv-ზე
* ინფორმაცია ალუქსნეზე ტოპონიმიკურ ბაზაში

## სქოლიო
კატეგორია:ლატვიის ქალაქები
ბაუსკა

**ბაუსკა** (, 1920 წლამდე , ) — ქალაქი ლატვიაში. ბაუსკის მხარის ადმინისტრაციული ცენტრი. მდებარეობს ზემგალეს რეგიონში  რიგიდან სამხრეთით 66 კმ-ში, მდინარეების მუსასა და მემელეს შეერთების ადგილას. მოსახლეობა 9972 ადამიანი (2011).  ქალაქმა თავისი კვალი დატოვა ისტორიაში ლივონიის ომის (1558—1583), ოცდაათწლიანი ომის (1618—1648), ჩრდილოეთის ომისა (1700—1721) და ნაპოლეონის ლაშქრობის (1812) დროს.

## ისტორია 
ბაუსკა დააარსეს ტევტონმა რაინდებმა 1443 წელს, ქალაქის სტატუსი მიიღო 1511 წელს, ხოლო 1609 წლიდან სრულუფლებიანი ქალაქია. ბაუსკის ციხესიმაგრე დაარსდა 1456 წელს ლივონიაში გერმანული ორდენის ლანდმაისტერმა იოან ფონ მენგედეს მიერ. 1625 წელს ციხესიმაგრე აიღეს შვედებმა, ხოლო 1705 წელს ჩრდილოეთის ომის დროს - რუსებმა. 1705 წელს ციხესიმაგრე დაანგრიეს და იმ დროიდან მოყოლებული უკაცრიელია. შემონახულია ციხის ნანგრევები, რომელსაც ბოლო წლებში ჩაუტარდა რესტავრაცია. 

1855 წლისათვის ქალაქში ცხოვრობდა 6532 ადამიანი. ამ პერიოდისათვის ქალაქში არსებობდა მართლმადიდებლური სამლოცველო, ლუთერანული ეკლესია და ორი სინაგოგა.

2009 წლის 1 ივლისამდე ქალაქი შედიოდა ბაუსკის რაიონის შემადგენლობაში.

## ღირსშესანიშნაობები 
* ბაუსკის ციხესიმაგრე
* რუნდალის სასახლე
* ბაუსკის მხარეთმცოდნეობისა და ხელოვნების მუზეუმი
* სახალხო თეატრი
* რუსული მართლმადიდებლური ეკლესია

## რესურსები ინტერნეტში 
* ბაუსკის რუკა 
* ბაუსკის მხარის ოფიციალური საიტი 
* ინფორმაცია ბაუსკაზე ტურისტულ პორტალ mesta.lv-ზე
* ინფორმაცია ბაუსკაზე ტოპონიმიკურ ბაზაში

## სქოლიო
კატეგორია:ლატვიის ქალაქები
ლატვიის სოციალისტური საბჭოთა რესპუბლიკა

**ლატვიის სოციალისტური საბჭოთა რესპუბლიკა** (, LSPR) — მცირე ხნით არსებული სოციალისტური რესპუბლიკა, რომელიც ლატვიის დამოუკიდებლობისთვის ომის დროს ჩამოყალიბდა. მისი შექმნა საბჭოთა რუსეთის და მისი ბოლშევიკური მთავრობის სრული მხარდაჭერით გამოცხადდა 1918 წლის 17 დეკემბერს. მთავრობის ხელმძღვანელი იყო პიოტრ სტუჩკა.

## იხილეთ აგრეთვე 
*ლიტვა-ბელარუსიის საბჭოთა სოციალისტური რესპუბლიკა

## ლიტერატურა 
*
*
*

## რესურსები ინტერნეტში 
*Latvia in the Soviet Union (early flags)
*Latvia

კატეგორია:ლატვიის ისტორია
კატეგორია:ევროპის ისტორიული სახელმწიფოები
კატეგორია:ომებსშორისი პერიოდის ყოფილი სახელმწიფოები
ჩუბინიძეები

მინიატიურა|მარჯვნივ|ჩუბინიძეების, ჩუბინიშვილების, ჩუბინაშვილების საგვარეულო გერბი
**ჩუბინიძე** – მესხური წარმოშობის ქართული გვარი, მომდინარეობს ძველი ქართული სიტყვიდან  ***ჩუბინი***, გავრცელებულია ძირითადად  იმერეთის რეგიონში. საქართველოში სიდიდით 10-ე გვარია. ამავე ფუძიდანაა ნაწარმოები გვარები ჩუბინიშვილი და ჩუბინაშვილი. ამჟამინდელი მდგომარეობით საქართველოში სულ 6039 ჩუბინიძე ცხოვრობს, აქედან კაცია 2926, ხოლო ქალი - 3113. აგრეთვე საქართველოში ცხოვრობს სულ 46 ჩუბინიშვილი და 93 ჩუბინაშვილი.

## ისტორია 
200px|მინი|მარცხნივ|ჩუბინიძეების ჩუბინიშვილების, ჩუბინაშვილების საგვარეულო დროშა
როგორც გადმოცემა ადასტურებს, ჩუბინიძეთა ადრინდელი გვარი გიორგიშვილი ყოფილა. მათ წინაპარს გიორგი რქმევია. გიორგი ბერძნული სახელია და ქართულად მიწათმოქმედს ნიშნავს. გიორგიშვილი ბარათაშვილთა განაყოფი გვარია.

გვარი ჩუბინიშვილი უკვე XVIII საუკუნიდან ჩანს. თავად გიორგი ჩუბინიშვილი ადასტურებს, რომ მისი წინაპრების ადრინდელი  გვარი გიორგიშვილი ყოფილა. მათი წარმომადგენელი კარგი მსროლელი - ჩუბინი ყოფილა და ამიტომაც მისთვის ჩუბინა შეურქმევიათ მეტსახელად. ჩუბინი მარჯვე, აუცდენლად მსროლელს ნიშნავს. სწორედ ამ მეტსახელიდან წარმოშობილა ახალი გვარი ჩუბინიძე, ხოლო ამ გვარისგან შემდეგ სხვა გვარები - ჩუბინიშვილი, ჩუბინაშვილი.

590 წელს სპარსეთის მეფე მოკლა და საქართველოს გამარჯვება მოუტანა , ბეხრა ჩუბინმა სვანეთის იცავდა  და იქიდან გამარჯვებული დაბრუნდა. აქედან წარმოიშვა გვარები ჩუბინაშვილი და ჩუბინიძე.

„აზნაურნი ჩუბინიშვილნი - ამათნი წინაპარნი არიან დროთა რუსუდან დედოფლისასა, იყვნენ ქართლს, სახლობდნენ ატოცის წყალსა, ზედა საფალავანდოიანოსა ადგილსა შინა და იყვნენ მეფესაგან მიღებულ აზნაურად და მერე ოდეს მოინდომეს ყმად ფალავანდიანთა, გადმოვიდნენ გვერდის  ძირსდა დასახლდნენ მუნ. მეფე თეიმურაზის დროს 1739 წელს გარნა ერისთავიანთაც ძალითა გაიყმეს, და მერე შეიქმნენ სამეფოდ და არიან ძველადვე ამათნი წინაპარნი,  რომელნიც ჰსჩანდნენ ქართლსა შინა ქრისტესა აქეთ 1237 წელს და არიან ესენიცა მოხსენიებული ტრაქტატსა შინა“.
    
ჩუბინიშვილი  როგორც ქსნის ერისთავიანთ ყმა, პირველად 1741 წლის საბუთში გვხვდება. ამ წელს ქსნის ერისთავმა შანშემ ბეჟან ჩუბინიშვილს უბოძა „მეჯვრისხევის ლუარსაბ ლოლაძის წილი მამული, სასახლე და კოშკი და გარეშემოთ თვისის ყმითა და ალაგითა, წისქვილითა“.

1784 წლის საბუთში ნათქვამია, რომ ჩუბინიშვილები ქსნის საერისთავოში შანშე ერისთავის „ბატონობასა და გამგეობაში“ მოსულან. ქსნის ხეობის  1774 წლის აღწერილობით, ჩუბინიშვილები ლამისყანას სახლობდნენ ერთ კომლად, ხოლო 90-იან წლებში გაყრილან. ერისთავიშვილების 1807 წლის გაყრილობის წიგნში ჩუბინაშვილთა 2 კომლია შეტანილი. ერთი მათგანი მეჯვრისხევს, მეორე კი ლამისყანაში სახლობდა.

## ლიტერატურა 
ახუაშვილი ი., "ქართული გვარ–სახელები", ტომი I, თბილისი, "არტანუჯი", 1994.

## სქოლიო 
*
სცინკისებრნი

**სცინკისებრნი** () — ხვლიკების ოჯახი. მათი სხეულის სიგრძე 65 სმ აღწევს. ქერცლების ქვეშ განლაგებულია ძვლოვანი ფირფიტები. ოჯახში დაახლოებით 60 გვარი და 700 სახეობაა. გავრცელებულია უმთავრესად აღმოსავლეთ ნახევასფეროს ტროპიკულ ზონაში. აღმოსავლეთ საქართველოში (ქვემო ქართლსა და ივრის ზეგანზე) იშვიათად გვხვდება გრძელფეხა სცინკი (ლათ. Eumeces schneideri), რომლის სიგრძე 40 სმ აღწევს. ბინადრობს ქსეროფიტულ ადგილებში, იკვებება ძირითადად უხერხემლოებით. მრავლდება კვერცხის დებით. შეტანილია საქართველოს „წითელ წიგნში“.

## ლიტერატურა 
კატეგორია:სცინკისებრნი
სციენისებრნი

**სციენისებრნი** () — თევზების ოჯახი ქორჭილასნაირთა რიგისა. მოიცავს 80-ზე მეტ გვარს და 150-მდე სახეობას. ახასიათებს ღრმანაჭდევიანი ზურგის ფარფლი, ზოგი გვარის (Sciena) წარმომადგენლებს — კუზიანი ზურგი. გავრცელებული არიან უპირატესად ტროპიკულ და სუბტროპიკულ ზღვებსა და ოკეანეებში. საქართველოში შავი ზღვის სანაპიროებთან გვხვდება სციენისებრთა 2 სახეობა: მუქი სციენა (ლათ. Sciaena umbra) და ნათელუმბრინა (ლათ. Umbrina cirrosa). პირველის სიგრძე 70 სმ, მეორისა — 1,5 მ-მდე აღწევს. სციენისებრთა სარეწაო მნიშვნელობა მცირეა. იყენებენ ნედლს, დამარილებულს, დაკონსერვებულს.

## ლიტერატურა 
კატეგორია:სციენისებრნი
გორაკებს მიღმა

**გორაკებს მიღმა** () — 2012 წლის რუმინული დრამატული ფილმი.

## სიუჟეტი
ალინა გერმანიიდან რუმინეთში ბრუნდება. ის აკითხავს ვოიკიცას, მისთვის ყველაზე ახლობელ ადამიანს, რათა ისიც გერმანიაში წაიყვანოს. ალინა და ვოიკიცა ერთად იზრდებოდნენ სკოლა-ინტერნატში. მაგრამ ვოიკიცა მართლმადიდებლურ მონასტერში ცხოვრობს და ცხოვრების არჩეული წესის შეცვლა არ სურს.

## ჯილდოები
**კანის კინოფესტივალი**
*საუკეთესო მსახიობი ქალი: კრისტინა ფლუტური, კოზმინა სტრატანი
*საუკეთესო სცენარი: კრისტიან მუნჯიუ

## რესურსები ინტერნეტში
* 
* 
* 

კატეგორია:2012 წლის ფილმები
კატეგორია:რუმინულენოვანი ფილმები
კატეგორია:რუმინული ფილმები
კატეგორია:დრამატული ფილმები
კატეგორია:კრისტიან მუნჯუს ფილმები
კატეგორია:ფილმები რელიგიის შესახებ
კოლუმბამდელი ცივილიზაციები

[thumb|right|კოლუმბამდელი ეპოქის სკულპტურული ტუბი, ნაპოვნია არქეოლოგების მიერ ნაკუჩის ყორღანთან, [ჯორჯია (შტატი)|ჯორჯიის შტატი, აშშ]]
[thumb|right||220px|ერთ-ერთი პირამიდა [იაშჩილანის ნანგრევების ზედა დონეში, მექსიკა]]
**კოლუმბამდელი ცივილიზაციები** — ცივილიზაციები, რომლებიც არსებობდა ჩრდილოეთ და სამხრეთ ამერიკის კონტინენტებზე და რომლებიც XV საუკუნეში ამავე ტერიტორიაზე ევროპელი კოლონისტების გამოჩენამდე გაქრა.

## ისტორია
მიიჩნევენ, რომ ინდიელებისა და ესკიმოსების წინაპრები გადასახლდნენ ამერიკაში 30-20 ათასი წლის წინ, ჩრდილო-აღმოსავლეთი აზიიდან ბერინგის ზღვისა და სრუტის გავლით. პირველი ახალმოსახლეების კულტურის დონე შეესაბამებოდა ძველი მსოფლიოს გვიანპალეოლითურ და მეზოლითურ კულტურებს. ინდიელების გადასახლება ორივე კონტინენტზე და მათ მიერ ახალი მიწების შესწავლა მრავალი ათასწლეულის განმავლობაში მიმდინარეობდა.

ამერიკის კოლინიზაციამდე (დაიწყო XVI საუკუნეში) ჩრდილოეთ და სამხრეთ ამერიკის ტომების უმრავლესობა თემური და ტომობრივი წყობის სხვადასხვა სტადიაზე იყო: ზოგიერთ ტომში დომინირებდა მდედრობითი სქესი (იროკეზები, მუსკოგები, ჰოპი, მდინარე ამაზონის აუზის მრავალი ტომი და სხვა), სხვებთან დომინირებდა მამრობითი სქესი (ჩრდილოეთ ამერიკის ჩრდილო-დასავლეთისა და სამხრეთ-დასავლეთის ტომები, სამხრეთ ამერიკის მრავალი ტომი). ხალხების ნაწილი იმყოფებოდა თემური წყობილებიდან კლასობრივ საზოგადეობაზე გადასვლის სხვადასხვა სტადიაზე. ცენტრალური და სამხრეთ ამერიკის ინდიელები (აცტეკები, მაია, ინკები) უკვე კლასობრივ საზოგადოებებად ცხოვრობდნენ.

## იხილეთ აგრეთვე 
* მესოამერიკის ქრონოლოგია

## ლიტერატურა 
*  (обл.)
* 
* Morgan, «Houses and Houselife of the American Aborigenes» (1881)
* Emerson, «Indian Myths» (1884; о том же масса статей в недавно основанном "Journal of American Folk-Lore)
* Fi. Ratzel, «V ö lkerkunde» (1890, II, 525—710)
* Дж. Фиске, «Открытие Америки» (перев. с кратким очерком древней Америки и испанского завоевания, М. 1892).

*
კატეგორია:ამერიკის ისტორია
კატეგორია:მექსიკის ისტორია
კატეგორია:არქეოლოგია მექსიკაში

კატეგორია:არქეოლოგიური კულტურები
აზიური შიშველთვალა ხვლიკი

**აზიური შიშველთვალა ხვლიკი** () — ქვეწარმავალი სცინკისებრთა ოჯახისა. მეტად წვრილი ხვლიკია. სხეულის სიგრძე 5 სმ არ აღემატება. თვალის ზედაპირი დაფარულია უძრავი და გამჭვირვალე გარსით. აქვს მოქნილი თითისტარისებრი ტანი და მოკლე თათები. მოძრაობს გველისებურად. ქერცლი გლუვია. ბინადრობს მთებსა და მთისწინეთებში. აქტიურია დღისით. იკვებება მწერებით, ნამისჭიებითა და სხვა. კვერცხმდებია. დებს 3-4 კვერცხს. გავრცელებულია სამხრეთ აზიაში. საქართველოში იზოლირებული პოპულაციაა ვაშლოვნის ნაკრძალში.

## რესურსები ინტერნეტში 
* აზიური შიშველთვალა ხვლიკი 

კატეგორია:სცინკისებრნი
ალბეკეს ბრძოლა

მინი|ალბეკეს ბრძოლის მდებარეობა
**ალბეკეს ბრძოლა** — ბრძოლა საფრანგეთის იმპერიასა და ავსტრიის იმპერიას შორის 1805 წლის 11ოქტომბერს.

ალბეკეს ბრძოლა იყო მესამე კოალიციის და ნაპოლეონის ომების შემადგენელი ნაწილი. ბრძოლა გაიმართა გერმანიის სოფლებთან — ულმ-იუნგინგენთან და ალბეკესთან. ბრძოლაში მონაწილეობას იღებდა ფრანგების 5 ათასი და ავსტრიის 35 ათასი ჯარისკაცი. მთელი დღის განმავლობაში ფრანგები აწყობდნენ თავდასხმების სერიას ავსტრიელებზე. მოწინააღმდეგეთა ბრძოლები მწვავედ მიმდინარეობდა სოფელ ალბეკეს დასავლეთით. ავსტრიელებმა ვერ შეძლეს რიცხობრივი უპირატესობის გამოყენება და კავალერიის ჩართვა ბრძოლაში. ფრანგებმა მცირე შენაერთებით მოახერხეს ავსტრიელების იზოლაცია, რამაც შემდგომში ხელი შეუშალა ავსტრიელების რეზერვის ბრძოლაში გამოყენებას. ავსტრიელები რიცხობრივი უპირატესობის მიუხედავად ალბეკეს ბრძოლაში დამარცხდნენ. მათი მხრიდან ბრძოლაში დაიღუპა 5 100 ჯარისკაცი და 3 ათასი ტყვედ ჩავარდა. ფრანგებმა დაკარგეს 1000 ჯარისკაცი და რამდენიმე მძიმედ დაიჭრა.

## რესურსები ინტერნეტში
*Napoleon Series
*Napoleon Miniatures Wargame Society 
*Napoleon guide

კატეგორია:ნაპოლეონის ომების ბრძოლები
კატეგორია:საფრანგეთის ბრძოლები
კატეგორია:ავსტრიის ბრძოლები
კატეგორია:XIX საუკუნის ბრძოლები
კატეგორია:1805 წლის ბრძოლები
გრძელფეხა სცინკი

**გრძელფეხა სცინკი** () — ქვეწარმავალი სცინკისებრთა ოჯახისა. სხეულის სიგრძე 16,5 სმ აღწევს, წონა 90 გ. ტანადია და მოქნილი სხეული აქვს. დაფარულია გლუვი ქერცლით. ბინადრობს მთისწინეთებში, ქსეროფიტულ ადგილებში. იჭრება აგრეთვე უდაბნო ზონაში. აქტიურია დღისით. თავს აფარებს მიწის ნაპრალებსა და სოროებს. იკვებება უხერხემლოებით, ობობასნაირებითა და თუთის კენკრით. მრავლდება კვერცხის დებით. დებს 5-9 კვერცხს. გავრცელებულია ჩრდილოეთ აფრიკასა და დასავლეთ აზიაში. აღმოსავლეთ საქართველოში იშვიათად გვხვდება ქვემო ქართლსა და ივრის ზეგანზე. შეტანილია საქართველოს „წითელ წიგნში“. სახეობრივი სახელწოდება მიეცა გერმანელი ნატურალისტის იოჰან გოტლობ შნაიდერის მიხედვით.

## რესურსები ინტერნეტში 
* გრძელფეხა სცინკი 

კატეგორია:სცინკისებრნი
კატეგორია:საქართველოს წითელ წიგნში შეტანილი ცხოველები
ტილები

**ტილები** (ლათ. Anoplura, Siphunculata) — სისხლისმწოვი მწერების რიგი. ადამიანისა და ძუძუმწოვრების პარაზიტებია. აქვთ უფრთო, გაბრტყელებული, ოვალური სხეული, რომლის სიგრძე 1-5 მმ აღწევს, პატარა თავი და მკერდი, მოკლე ულვაშები, შედარებით დიდი მუცელი. ფეხები ბრჭყალებით (სუბსტრატზე მისამაგრებლად) მთავრდება. პირის ორგანოები მჩხვლეტავ-საწუწნია. ჩხვლეტის დროს ნერწყვი ჩადის ჭრილობაში და იწვევს მსხვერპლის კანის გაღიზიანებას. დედალი ტილები გამოყოფენ მწებავ მასას, რომლის საშუალებითაც მათი კვერცხები თმას ეწებება. კვერცხიდან გამოჩეკილი მატლი ზრდასრული ფორმისაგან მცირე ზომით განსხვავდება. მთელ სასიცოცხლო ციკლს ტილები ატარებს მასპინძელზე. ადამიანის პარაზიტებია ადამიანის ტილები და ბოქვენის ტილები, დანარჩენები კი ძუძუმწოვრების პარაზიტებია. 

ცნობილია ადამიანის ტილების (ლათ. Pediculus humanus) 2 ფორმა: Pediculus humanus capitis ძირითადად ბინადრობს თმაში, Pediculus humanus vestimenti კი — ტანსაცმელში. ადამიანის ტილები დღე-ღამის განმავლობაში 2-3-ჯერ წოვს სისხლს. ტილებს გადააქვთ ინფექციური დაავადებები (მუცლის ტიფი, ციება და სხვა).

## ლიტერატურა
კატეგორია:ადამიანის პარაზიტები
ელხინგენის ბრძოლა

[მარჯვნივ|270პქ|მინი|[ელხინგენი (ბრძოლის ველი)]]
**ელხინგენის ბრძოლა** — ბრძოლა საფრანგეთის იმპერიასა და ავსტრიის იმპერიას შორის 1805 წლის 14 ოქტომბერს. საფრანგეთის არმიას ხელმძღვანელობდა მარშალი მიშელ ნეი, ავსტრიელების კორპუსს კი იოჰან ზიგმუნდ რიში.

ელხინგენის ბრძოლა იყო მესამე კოალიციის და ნაპოლეონის ომების შემადგენელი ნაწილი. ბრძოლა გაიმართა ბავარიის სოფელ ელხინგენთან. ბრძოლაში მონაწილეობას იღებდნენ საფრანგეთის იმპერიის მხრიდან 20 ათასი ჯარისკაცი, ავსტრიის იმპერიის მხრიდან კი 8 ათასი.

ელხინგენის ბრძოლაში გარდატეხა შეიტანა მარშალმა მიშელ ნეიმ, რომელმაც ბრძოლაში ჩართო ცხენოსანი — ელიტარული ჯარი. კავალერიამ შეტევები განახორციელა რიშის პოზიციებზე, რომელიც ხიდებს იცავდა. რიშმა ამის საწინააღმდეგოდ ბრძოლაში ჩართო ორი ქვეითი ბატალიონი, მაგრამ ფრანგებმა ისარგებლეს რიცხობრივი უპირატესობით და ავსტრიელების ორივე კორპუსი უკუაგდეს. მარშალმა ნეიმ ავსტრიელებს მძიმე დანაკარგი მიაყენა და ბევრი ავსტრიელი ჩაიგდო ტყვედ. რიშმა ვერ გაუძლო მასიურ შემოტევებს და უკან დაიხია. ავსტრიელები დამარცხდნენ, მათ ბრძოლაში დაკარგეს 6 ათასი ჯარისკაცი, ხოლო ფრაგებმა — 854 ჯარისკაცი. 

## რესურსები ინტერნეტში
* http://www.hrono.ru/biograf/bio_n/nei.php

კატეგორია:ნაპოლეონის ომების ბრძოლები
კატეგორია:საფრანგეთის ბრძოლები
კატეგორია:ავსტრიის ბრძოლები
კატეგორია:XIX საუკუნის ბრძოლები
კატეგორია:1805 წლის ბრძოლები
ამერიკის ესპანური კოლონიზაცია

[thumb|275px|წითელი ფერი — ესპანეთის იმპერია [XVIII საუკუნე|XVIII საუკუნის მიწურულს; ნარინჯისფერი — ესპანეთის ტერიტორიული პრეტენზიები]]

**ამერიკის ესპანური კოლონიზაცია** (1492—1898, **კონკისტა** ) დაიწყო 1492 წელს ესპანელი მეზღვაურის, ქრისტეფორე კოლუმბის, მიერ კარიბის ზღვის პირველი კუნძულების აღმოჩენით, რომლებიც ესპანელებმა აზიის ნაწილად მიიჩნიეს. კოლონიზაცია სხვადასხვა რეგიონებში სხვადასხვაგვარად გაგრძელდა. კოლონიების უმეტესობამ დამოუკიდებლობის მოპოვება XIX საუკუნეში შეძლო, როდესაც თვითონ ესპანეთში სოციალურ-ეკონომიკურ დაკნინების პერიოდი იყო. მიუხედავად ამისა, კუნძულოვანი რეგიონების მთელი რიგი (კუბა, პუერტო-რიკო, დროებით ასევე დომინიკელთა რესპუბლიკა) იმართებოდა ესპანეთის მიერ 1898 წლამდე, როდესაც აშშ-მ ომის შედეგად ესპანეთს კოლონიები ჩამოართვა.

## იხილეთ აგრეთვე 
* დიდი გეოგრაფიული აღმოჩენები
* ესპანეთის კოლონიები

## რესურსები ინტერნეტში 
* ამერიკის ესპანური კოლონიზაცია world-history.ru-ზე 

კატეგორია:ესპანეთის ისტორია
ტვიბერი (მრავალმნიშვნელოვანი)

**ტვიბერი** შეიძლება ნიშნავდეს

* ტვიბერი — მყინვარი საქართველოში
* ტვიბერი — მწვერვალი სვანეთის კავკასიონზე
* ტვიბერი — უღელტეხილი სვანეთის კავკასიონზე
* ტვიბერი — სოფელი მესტიის მუნიციპალიტეტში
* ტვიბერი — მდინარე საქართველოში

კატეგორია:მრავალმნიშვნელოვანი
ტვინარი

**ტვინარი** — მთა საქართველოში, აჭარის ავტონომიურ რესპუბლიკაში, ქედის მუნიციპალიტეტში. მდებარეობს შავშეთის ქედის ჩრდილოეთ შტოქედ წინაველაზე. სიმაღლე ზღვის დონიდან 1715 მ. აგებულია ინტენსიურად დანაოჭებული პალეოგენური ასაკის ვულკანოგენური ქანებით — ანდეზიტურგანფენებიანი ტლანქშრეებრივი ანდეზიტური ტუფ-ბრექჩიებით. ქვემო და შუა კალთები შემოსილია შერეული ტყით, ზემო — ნატყევარი მდელოებით.

## ლიტერატურა 
კატეგორია:აჭარის ავტონომიური რესპუბლიკის მთები
ტვიბერი (მწვერვალი)

**ტვიბერი** — მწვერვალი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის მთავარი ქედის სამხრეთ შტოქედზე (მდინარეების ენგურ-ურუხვანისა და ვოიშურის წყალგამყოფი). სიმაღლე ზღვის დონიდან 3641 მ. აგებულია ქვედაიურული თიხაფიქლებით, ქვიშაქვებითა და კირქვებით. დამახასიათებელია ალპური ლანდშაფტი.

## ლიტერატურა 
კატეგორია:სამეგრელო-ზემო სვანეთის მხარის მთები
ისქანდერქოლი

**ისქანდერქოლი** () — გამდინარე მთის ტბა ჰისარის ქედის ჩრდილოეთ კალთაზე, ტაჯიკეთში. მდებარეობს ზღვის დონიდან 2195 მ სიმაღლეზე. ზედაპირის ფართობი 3,4 კმ², მაქსიმალური სიღრმე 72 მ. ტბას ერთვის მდინარეები და ნაკადულები. ერთ-ერთი ულამაზესი მთის ტბაა. განვითარებულია ტურიზმი.

## რესურსები ინტერნეტში 
კატეგორია:ტაჯიკეთის ტბები
კატეგორია:ტბები ანბანის მიხედვით
ტვიბერის უღელტეხილი

**ტვიბერის უღელტეხილი** — უღელტეხილი საქართველოსა და რუსეთის (ყაბარდო-ბალყარეთი) საზღვარზე, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის მთავარ ქედზე, კულაკთაუსა და ბაშილის მწვერვალებს შორის. სიმაღლე ზღვის დონიდან 3607 მ. მიდამო აგებულია პალეოზოური გრანიტოიდებით, დაფარუილია მყინვარებით. მესტიის მუნიციპალიტეტს აკავშირებს (მდინარე ტვიბერის სათავეებიდან) ყაბარდო-ბალყარეთთან (მდინარე ჩეგემის ხეობით) საჭაპანო გზით.

## ლიტერატურა 
კატეგორია:სამეგრელო-ზემო სვანეთის მხარის უღელტეხილები
ტვიბმაშერი

**ტვიბმაშერი** — მთა საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს უღვირ-ზაგარის ქედის ჩრდილო-აღმოსავლეთ ნაწილში, სიმაღლე ზღვის დონიდან 3166 მ. აგებულია იურული თიხაფიქლებით, ქვიშაქვებითა და კირქვებით. კალთები შემოსილია ალპური მდელოებით.

## ლიტერატურა 
კატეგორია:სამეგრელო-ზემო სვანეთის მხარის მთები
მონტე-ალტო

[right|400px|thumb|მონტე-ალტო უახლოესი [მესოამერიკის ქრონოლოგია|წინარეკლასობრივი ძეგლების კონტექსტში]]
**მონტე-ალტო** — არქეოლოგიური ძეგლი წყნარი ოკეანის სანაპიროზე გვატემალაში, რომელმაც სახელწოდება მისცა არქეოლოგიურ კულტურას.

მონტე-ალტო მდებარეობს ქალაქ სანტა-ლუსია-კოცუმალგუაპანიდან 20 კმ-ში სამხრეთ-აღმოსავლეთით, ეკსინტლას რაიონში. იგი რამდენიმე არქეოლოგიურ პერიოდსა და კულტურას ეკუთვნის. უძველესი დასახლება წარმოიქმნა დაახლოებით ძვ. წ. 1800 წელს. ამ პერიოდში არსებული კულტურა მონტე-ალტო ერთ-ერთი უძველესია მესოამერიკაში და, როგორც ჩანს, ოლმეკებს უძღოდა წინ.

ადრეულ წინარეკლასიკურ პერიოდში (ძვ. წ. 400 — ახ. წ. 200) მონტე-ალტო რეგიონული ცენტრი გახდა.

მონტე-ალტოში აღმოჩენილია 45 მსხვილი ნაგებობა, რომელთაგანაც ყველაზე მაღალია 20-მეტრიანი პირამიდა.

მონტე-ალტო ცნობილია თავისი ძეგლებით — ესენია „მუცლიანი“ ადამიანების თავები და გამოსახულებები (სხეულის ამგვარი ფორმა, როგორც ჩანს, გმაოწვეულია იმით, რომ ფიგურები იკვეთებოდა ბაზალტის უხეში, მრგვალი ქვებისგან).

## რესურსები ინტერნეტში
* Monte Alto Culture 

## ლიტერატურა 
* Famsi: Monte Alto (UTM 722341E, 1573508N)
* Parsons, Lee A. 1976 Excavation of Monte Alto, Escuintla, Guatemala In Research Reports: Abstracts and Reviews of Research during the Year 1968. pp. 325—332 National Geographic Society, Washington, DC
* Popenoe De Hatch, Marion 1989 A seriation of Monte Alto sculptures In New Frontiers in the Archaeology of the Pacific Coast of Southern Mesoamerica. Frederick Bove and Lynette Heller, eds. pp. 25-42 Anthropological Research Papers, 39 Arizona State University, Tempe

კატეგორია:გვატემალის არქეოლოგიური ძეგლები
პიხინიო

**პიხინიო** () — ქალაქი და მუნიციპალიტეტი კოლუმბიაში, მაგდალენას დეპარტამენტში.

2005 წლის მონაცემებით, მოსახლეობა 14.848 ადამიანს შეადგენდა. ფართობი 739 კმ²-ია.

## იხილეთ აგრეთვე
* მაგდალენას დეპარტამენტი

## რესურსები ინტერნეტში
* statoids.com-ის მონაცემები
* კოლუმბიის სტატისტიკის ეროვნული დეპარტამენტის 2005 წლის მონაცემები 

კატეგორია:მაგდალენას დეპარტამენტის მუნიციპალიტეტები და ქალაქები
Nokia Lumia 620

**Nokia Lumia 620** — ნოკიას ერთ-ერთი სმარტფონი. იგი Lumia 610-ის მემკვიდრეა და Nokia Lumia 920-თან და Nokia Lumia 820-თან ერთად ნოკიას ერთ-ერთი პირველი ტელეფონია, რომელიც  Windows Phone 8-ზე მუშაობს. წინამორბედ Lumia 610-ისგან განსხვავებით, ის ბევრად გაუმჯობესებულია და იყენებს 1.0 GHz-იან პროცესორს. სმარტფონი დაანონსდა 2012 წლის დეკემბერში და უკვე 2013 წლის იანვრიდან გაყიდვა დაიწყო აზიაში, რასაც მოჰყვა გაყიდვები ევროპასა და ახლო აღმოსავლეთში, სადაც ფასი დაახლოებით 249 აშშ დოლარია. 

Lumia-ს იმ სმარტფონების მსგავსად, რომლებიც Windows Phone 8-ზე მუშაობენ, Lumia 620-ს დამატებული აქვს შემდეგი აპლიკაციები:  Nokia Drive, Nokia Maps, Nokia City Lens, Nokia Music, Smartshoot, Cinemagraph. 

შეზღუდული მეხსიერების გამო, ზოგიერთი აპლიკაცია და მახასიათებელი Lumia 620-ზე არ მუშაობს. 

მრავალენოვანი ტექნოლოგიური ბლოგების ქსელი Engadget ტელეფონს საკმაოდ დადებითად ახასიათებს. განსაკუთრებით აქებს მისი ბატარეის მუშაობის ხანგრძლივობას, ოპერაციების შესრულებას და ფასს. ასევე შენიშნავს, რომ კამერა ძალიან კარგი არაა, მაგრამ მთავარ დადებით თვისებად იმას მიიჩნევს, რომ ის ბიუჯეტური ტელეფონია.

## რესურსები ინტერნეტში
*

## სქოლიო
კატეგორია:Nokia
კატეგორია:Windows Phone
კატეგორია:სმარტფონები
კატეგორია:Nokia-ს მობილური ტელეფონები
სალამინა

საკუთარი სახელი **სალამინა** შეიძლება აღნიშნავდეს:

*სალამინა (კალდასი) — ქალაქი და მუნიციპალიტეტი კოლუმბიაში, კალდასის დეპარტამენტში;
*სალამინა (მაგდალენა) —  ქალაქი და მუნიციპალიტეტი კოლუმბიაში, მაგდალენას დეპარტამენტში.
სანტა-ანა

**სანტა-ანა** შეიძლება იყოს:

*სანტა-ანა (მაგდალენა) —  ქალაქი და მუნიციპალიტეტი კოლუმბიაში, მაგდალენას დეპარტამენტში;
*სანტა-ანას დეპარტამენტი — სალვადორის ერთ-ერთი ადმინისტრაციული დეპარტამენტი;
*სანტა-ანას მუნიციპალიტეტი (ანსოატეგი) —  მუნიციპალიტეტი ვენესუელაში, ანსოატეგის შტატში;
*სანტა-ანა-დე-კორო — ქალაქი ვენესუელაში.
ჩუგუში

**ჩუგუში** () — მწვერვალი დასავლეთ კავკასიონზე, მდინარე ბელაიის სათავეებში. ადიღეს უმაღლესი წერტილი. სიმაღლე 3237 მ. აგებულია გნაისებით, კრისტალური ფიქლებითა და გრანიტებით. კალთები შემოსილია ნაძვნარ-სოჭნარით, ზევით სუბალპური მდელოებია. არის 10-მდე კარული და დაკიდებული მყინვარი. 

## ლიტერატურა 
კატეგორია:კრასნოდარის მხარის მთები
კატეგორია:ადიღეს მთები
ომი ლატვიის დამოუკიდებლობისათვის

**ომი ლატვიის დამოუკიდებლობისათვის**, ასევე *ლატვიის ომი თავისუფლებისთვის* ( ან  *ომი ლატვიის განთავისუფლებისთვის* (*Latvijas atbrīvošanas karš*) — შეიარაღებული კონფლიქტი ლატვიაში, რომელიც დაიწყო 1918 წლის 5 დეკემბერს დამოუკიდებლობის გამოცხადების შემდეგ და დასრულდა 1920 წლის 11 აგვისტოს ლატვიის რესპუბლიკასა და რუსეთის სფსრ-ს შორის დადებული რიგის ხელშეკრულებით.

## ლიტერატურა 
* 
* 
*BischoffJosef, Die letzte Front. Geschichte der Eiserne Division im Baltikum 1919, Berlin 1935.

## სქოლიო 
კატეგორია:ესტონეთის ისტორია
კატეგორია:ლატვიის ისტორია
კატეგორია:რუსეთის ომები
კატეგორია:გაერთიანებული სამეფოს ომები
კატეგორია:XX საუკუნის ომები
ბაბასე

**ბაბასე** () — ყველაზე ჩრდილოეთით მდებარე კუნძული ფენის კუნძულებში, წყნარ ოკეანეში. მდებარეობს ბისმარკის არქიპელაგში მდებარე კუნძულ ახალი ირლანდიის ჩრდილოეთით და ფენის კუნძულების შემადგენლობაში მყოფი კუნძულ ამბაიტლიდან ჩრდილო-აღმოსავლეთით. ფართობი შეადგენს — 23 კმ²-ს. შედის პაპუა-ახალი გვინეის შემადგენლობაში. ადმინისტრაციულად ეკუთვნის რეგიონ აილენდსის პროვინცია ახალ ირლანდიას.

## გეოგრაფია 
thumb|left|275px|ფენის კუნძულების ტოპოგრაფიული რუკა
ბაბასეს კუნძული წარმოადგენს დიდ კუნძულს ფართობით 23 კმ², სამხრეთ-დასავლეთით მდებარე უახლოეს კუნძულ ამბაიტლიდან გამოყოფილია ვიწრო სრუტით, რომლის სიგანე შეადგენს დაახლოებით 100 მეტრს. კუნძულის ზედაპირი შედარებით ბრტყელია, დაფარულია ხშირი მცენარეულობით.

გეოლოგიური თვალსაზრისით, ბაბასე წარმოადგენს ამოწეულ მარჯნულ ატოლს.

## ისტორია 
ფენის კუნძულებში შემავალი კუნძულები ბაბასე და მისი მეზობელი ამბაიტლი 1616 წელს აღმოაჩინეს ნიდერლანდელმა მოგზაურებმა იაკობ ლემერმა და ვილემ სხაუტენმა. 1855 წელს ბაბასე გახდა ოკეანეთში გერმანიის იმპერიის კოლონიების ნაწილი, ხოლო 1899 წლიდან ის ადმინისტრაციულად დაექვემდებარა გერმანიის ახალ გვინეას. 1914 წელს ფენის კუნძულები დაიკავა ავსტრალიის ჯარმა. ხოლო პირველი მსოფლიო ომის დამთავრების შემდეგ კუნძულები გადავიდა ავსტრალიის მმართველობის ქვეშ. 1975 წლიდან ბაბასე დამოუკიდებელი სახელმწიფო პაპუა-ახალი გვინეის ნაწილია.

## რესურსები ინტერნეტში
* ამბაიტლი
* ფენის კუნძულები 

## სქოლიო
კატეგორია:წყნარი ოკეანის კუნძულები
კატეგორია:პაპუა-ახალი გვინეის კუნძულები
კატეგორია:კუნძულები ანბანის მიხედვით
აუა

**აუა** () — კუნძული ბისმარკის არქიპელაგში, წყნარ ოკეანეში, დასავლეთის კუნძულების ნაწილია და შედის პაპუა-ახალი გვინეის შემადგენლობაში. ადმინისტრაციულად შედის აილენდსის რეგიონის მანუსის პროვინციაში. 2004 წლის აღწერის მონაცემებით, კუნძულის მოსახლეობამ 1500 კაცი შეადგინა. სიმჭიდროვე — 214,286 კაცი/კმ².

## გეოგრაფია 
აუა წარმოადგენს პატარა მარჯნულ კუნძულს, რომელიც შემოფარგლულია მარჯნის რიფებით და მდებარეობს დაახლოებით 900 კილომეტრით ჩრდილო-აღმოსავლეთით პაპუა-ახალი გვინეის დედაქალაქ — პორტ-მორზბისაგან, და დაახლოებით 255 კმ-ით ჩრდილო-დასავლეთით მანუსის პროვინციის ადმინისტრაციული ცენტრიდან. მდებარეობს დასავლეთის კუნძულების დასავლეთ ნაწილში, კუნძულ ვუვულუს შორიახლოს. კუნძულის ფართობი შეადგენს დაახლოებით 7 კმ²-ს.

## ისტორია 
thumb|left|კუნძული აუა (1900 წლის სურათი).
აუას კუნძული, როგორც მეზობელი კუნძული ვუვულუ, აღმოაჩინა 1545 წლის 19 აგვისტოს ესპანელმა ზღვაოსანმა ინიგო ორტის დე რეტესმა (), რომელიც მოლუკის კუნძულების ქალაქ ტიდორედან ახალი ესპანეთის ვიცე-სამეფოში ექსპედიციაში გააგზავნა ესპანეთის მეფე ფილიპე II-მ. მოგზაურმა კუნძულებს დაარქვა *«თეთრი ადამიანების კუნძულები»* () იქ მცხოვრები ადამიანების თეთრი სახის გამო. 1767 წლის 19 სექტემბერს კუნძულები ხელახლა აღმოაჩინა ინგლისელმა ზღვაოსანმა ფილიპ კარტერეტმა, რომელმაც კუნძულს სახელად დაარქვა *«დუროურის კუნძული»* () მისი გემის ერთ-ერთი ოფიცრის პატივსაცემად. უცხოელებს ადგილობრივი მოსახლეობა ეჭვის თვალით შეხვდა, ხოლო მოკლე ხანში ერთ-ერთი გერმანელის ავადმყოფობის დროს ერთ-ერთი კოლონისტი მოკლული იქნა. თეთრკანიანთა მხრიდან შურისძიების შიშით, კლან ბაარუფუს წარმომადგენლები (დაახლოებით 900 ადამიანი), რომლებიც აწარმოებდნენ ბრძოლას უცხოელების წინააღმდეგ, გაიქცნენ მეზობელ ნინიგოს კუნძულებზე. მაგრამ გზაში გაქცეულების კანოე მოხვდა შტორმში. შედეგად უკვალოდ გაქრა 600-დან 700 ადამიანამდე. გადარჩა მხოლოდ ორი კანოე, რომელთაგან ერთი 100 კუნძულის მოსახლე მიცურდა კუნძულ ვუვულუმდე, ხოლო მეორე 75 ადამიანით დაბრუნდა უკან აუაზე.

## მოსახლეობა 
ტრადიციულად კუნძული დაყოფილია სამ ოლქად: ოალა ჩრდილო-დასავლეთით, ლაროარო სამხრეთ-დასავლეთით და ბაარუფუ აღმოსავლეთით. ყოველ მათგანს ხელმძღვანელობდა ბელადი, ანუ პუალა, რომელიც იყო მემკვიდროებითი და მკაცრად გადაეცემოდა მამაკაცის ხაზით მამიდან შვილზე. სოფლის მეთაურებიც ბელადები იყვნენ, სახელად პაავი, რომლებიც ემორჩილებოდნენ პუალას. 1904 წელს კლან ბაარუფუს წარმომადგენლების კუნძულიდან გაქცევის შემდეგ პუალას ტიტული გაქრა. თემებს შორის სოციალური ურთიერთობის სფეროში გავრცელებული იყო მატრილოკალური და მდედრობითი ხაზის გვარი.

ადგილობრივი მოსახლეობის მკვიდრი ენაა *ვუვულუ-აუა*, რომელსაც აქვს ორი დიალექტი: ვუვულუ და აუა. ამ ენაზე მოლაპარაკე ხალხის საერთო რაოდენობა შეადგენს დაახლოებით 1500 ადამიანი (2004 წელი), აქედან 1300 ადამიანი ცხოვრობს კუნძულებზე ვუვულუ და აუა.

კუნძულზე არსებობს ასაფრენ-დასაჯდომი ხაზი.

## რესურსები ინტერნეტში
* აუა 
* კუნძულის რუკა

## სქოლიო
კატეგორია:წყნარი ოკეანის კუნძულები
კატეგორია:პაპუა-ახალი გვინეის კუნძულები
კატეგორია:კუნძულები ანბანის მიხედვით
დარუ (კუნძული)

**დარუ** () — კუნძული ტორესის სრუტეში. შედის პაპუა-ახალი გვინეის შემადგენლობაში.

კუნძულის ფართობი შეადგენს 14,7 კმ²-ს. 2000 წლის აღწერის მონაცემებით, კუნძულის მოსახლეობამ 12 879 კაცი შეადგინა, რომელთა უმრავლეოსობა ცხოვრობს ქალაქ დარუში.

## რესურსები ინტერნეტში
* დარუ — ენციკლოპედია ბრიტანიკა

კატეგორია:წყნარი ოკეანის კუნძულები
კატეგორია:პაპუა-ახალი გვინეის კუნძულები
კატეგორია:კუნძულები ანბანის მიხედვით
ტენერიფე (მაგდალენა)

**ტენერიფე** () — ქალაქი და მუნიციპალიტეტი კოლუმბიაში, მაგდალენას დეპარტამენტში.

2005 წლის მონაცემებით, მოსახლეობა 12.358 ადამიანს შეადგენდა. ფართობი 490 კმ²-ია.

## იხილეთ აგრეთვე
* მაგდალენას დეპარტამენტი

## რესურსები ინტერნეტში
* statoids.com-ის მონაცემები
* კოლუმბიის სტატისტიკის ეროვნული დეპარტამენტის 2005 წლის მონაცემები 

კატეგორია:მაგდალენას დეპარტამენტის მუნიციპალიტეტები და ქალაქები
ერნესტ შეკლტონი

მინი|ერნესტ შეკლტონი
**ერნესტ შეკლტონი** (; დ. 15 თებერვალი, 1874, კილკეა — გ. 5 იანვარი, 1922, სამხრეთი ჯორჯია და სამხრეთ სენდვიჩის კუნძულები) — ირლანდიელი პოლარეთის მკვლევარი.

ერნესტ შეკლტონი საოცარ რწმენას უნერგავდა თავის ხალხს. მათ სცადეს, ფეხით გადაელახათ ანტარქტიდა. 1915 წლის იანვრისათვის შეკლტონის გემი „ენდურანსი“ ყინულებში მოხვდა. იგი 10 თვე იყო ამ ადგილას გაჩერებული, მერე კი თანდათან ჩაიძირა. შველას არსაიდან არ მოელოდნენ. შეკლტონმა თავისი ხალხი 290 კილომეტრით დაშორებული ელეფანტის კლდოვანი კუნძულისაკენ წაიყვანა. აქედან შეკლტონი ხუთ კაცთან ერთად გაემართა სამხრეთ გეორგიის კუნძულისაკენ, რომელიც 1300 კილომეტრის დაშორებით, მსოფლიოს ყველაზე ცივი და მღელვარე ოკეანის გადაღმა მდებარეობდა.

კუნძულს 16 დღეში მიადგნენ. ერნესტ შეკლტონი მივიდა ჩრდილო სანაპიროზე მდებარე ვეშაპმჭერ სადგურზე და მაშველი წამოიყვანა. შეკლტონის ხალხს სამართლიანად სწამდა მეთაურისა: მან ეკიპაჟის 27-ვე წევრი გადაარჩინა.

შეკლტონს უკვე მოხვეჭილი ჰქონდა სახელი „ნიმროდის“ ექსპედიციით (1907–1909), რომლის დროსაც მარხილებით მიმავალ რაზმს გაუძღვა და 156 კილომეტრზე მიუახლოვდა სამხრეთ პოლუსს. შეკლტონი ინგლისში დაბრუნდა და, როგორც გმირი, რაინდად აღიარეს.

## ლიტერატურა 
* დიდი მოგზაურები, მსოფლიო აღმოჩენა. ქარჩხაძის გამოც. გვ 108, თბ., 2009

კატეგორია:ირლანდიელი მოგზაურები
კატეგორია:დაბადებული  15 თებერვალი
კატეგორია:დაბადებული 1874
კატეგორია:გარდაცვლილი 5 იანვარი
კატეგორია:გარდაცვლილი 1922
კატეგორია:წმინდა ანას III ხარისხის ორდენის კავალრები
AzTV

**აზTV** () — აზერბაიჯანის სახელმწიფო ტელეარხი. მაუწყებლობს 1956 წლიდან აზერბაიჯანის მასშტაბით. აზTV არასაკმარისი დამოუკიდებლობის გამო არ იყო  ევროპის სამაუწყებლო კავშირის წევრი. AzTV  აზერბაიჯანის მთავარი საინფორმაციო-გასართობი ტელეარხია. მაუწყებლობს აზერბაიჯანულ ენაზე აზერბაიჯანის ტერიტორიაზე. ტელეკომპანიის შტაბ-ბინა განლაგებულია ბაქოში. ასევე  ხორციელდება  თანამგზავრული   მაუწყებლობა  აზერბაიჯანული თანამგზავრ Azerspace-1-ის მეშვეობით ევროპის ქვეყნებში (Hot Bird და Sesat), აზიაში (Turksat 1C), და ჩრდილოეთ ამერიკის ქვეყნებში (Galaxy 25). აზერბაიჯანის ტელევიზიაში შედის ასევე რადიომაუწყებლობაც.

## AzTV და ევროპის სამაუწყებლო კავშირი 
ცნობების მაუწყებლობით AzTV -ს არხი მიღებულ იქნა ევროპის სამაუწყებლო კავშირში 2007 წელს (2007 წლის 15 ივნისს).  მაგრამ, ტელეარხსა და ევროპის სამაუწყებლო კავშირს შორის აქტიური თანამშრომლობა არ მიმდინარეობს. ეს დაკავშირებულია იმასთან, რომ  AzTV არ არის სახელმწიფოსგან დამოუკიდებელი არხი..

## რესურსები ინტერნეტში
* ოფიციალური საიტი

## სქოლიო
კატეგორია:სატელევიზიო არხები
360 (ფილმი)

**360**  — ფერნანდუ მეირელისის 2011 წლის მხატვრული ფილმი. ფილმში მონაწილეობას იღებს ვარსკვლავური სამსახიობო ანსამბლი და რამდენიმე სლოვაკი მსახიობი. ფილმი გადმოსცემს სხვადასხვა ქალაქში სხვადასხვა სოციალური ჯგუფების წარმომადგენლებს შორის არსებულ ურთიერთობებს.

## როლებში
*ჯუდ ლოუ — მაიკლ დილეი
*მორიც ბლაიბტროი — გერმანელი ბიზნესმენი 
*რეიჩელ ვაისი — როზა 
*მარია ფლორი — ლორა
*ენტონი ჰოპკინზი — ჯონი
*ბენ ფოსტერი — ტაილერი

## რესურსები ინტერნეტში
* 
* 
* 

კატეგორია:2011 წლის ფილმები
კატეგორია:ფერნანდუ მეირელისის ფილმები
კატეგორია:პიესებზე დაფუძნებული ფილმები
კატეგორია:ფრანგული რომანტიკული დრამატული ფილმები
კატეგორია:ბრიტანული რომანტიკული დრამატული ფილმები
კატეგორია:ბრაზილიური რომანტიკული დრამატული ფილმები
ღმერთის ქალაქი (ფილმი)

**ღმერთის ქალაქი** () — ფერნანდუ მეირელისის 2002 წლის კრიმინალური დრამა. ფილმი დაფუძნებულია რეალურ მოვლენებზე, რომლებიც რიო-დე-ჟანეიროს უბან ღმერთის ქალაქში მოხდა. ფილმი ოთხ ოსკარზე იყო ნომინირებული. ფილმმა მიიღო BAFTA საუკეთესო მონტაჟისთვის

## სიუჟეტი
მეოცე საუკუნის 60-იან წლებში რიოს უბან ღმერთის ქალაქში იზრდება 8 წლის რაკეტა, რომელიც ფოტოგრაფობაზე ოცნებობს და მისი თანატოლი ზე. ზე უფროს ბიჭებთან ერთად მონაწილეობას იღებს შეიარაღებულ ძარცვაში და ჩაიდენს მკვლელობას. 70-იან წლებში ზე უკვე ჩამოყალიბებული ბანდიტია. ის აცნობიერებს, რომ ნამდვილი ძალაუფლება არა ბანდის მეთაურობაში, არამედ ნარკოვაჭრობაშია. ის ანადგურებს სხვა ნარკომოვაჭრეებს და მათ ადგილს იკავებს. ის რიოს ყველაზე მსხვილი ბარიგა ხდება. ბიჭი მეტსახელად „ლამაზმანი“, გადაწყვეტს შური იძიოს ზეზე, რადგან ამ უკანასკნელმა მისი შეყვარებული გააუპატიურა. უბანში ორ დაჯგუფებას შორის ომი ჩაღდება. რაკეტა კი ცდილობს გადაიღოს კარგი ფოტოები, რათა გაზეთის ფოტორეპორტიორი გახდეს.

## როლებში
*ალექსანდრე როდრიგესი - რაკეტა
*ლეანდრო ფირმინიო და ჰორა - პატარა ზე
*ფელიპე ჰააგენსენი - ბენი
*მათეუს ნახტერგელი - სანდრო
*ჯონათან ჰააგენსენი - შაგი
*რენატო დე სოუზა - გუსი
*ალისე ბრაგა - ანჟელიკა
*გრაციელა მორეტო - მარინა ცინტრა

## რესურსები ინტერნეტში
* 
*  
* 
* 
* 
* 

კატეგორია:პორტუგალიურენოვანი ფილმები
კატეგორია:2002 წლის ფილმები
კატეგორია:ბრაზილიური ფილმები
კატეგორია:ფერნანდუ მეირელისის ფილმები
კატეგორია:კრიმინალური ფილმები
ყვავისფრჩხილოვანი

**ყვავისფრჩხილოვანი** (ძვ. *ყუავისფრჩხილოვანი*) — ქართული დამწერლობის ერთ-ერთი თავისებური ხელი, სავარაუდოდ ხუცური (ნუსხური) დამწერლობის სახეობა. ამ მნიშვნელობით ეს სახელწოდება გვხვდება XVII-XVIII საუკუნეებში; მას მეფე არჩილ II იხსენიებს თავის თხზულებაში „საქართველოს ზნენი“, როგორც ქართული დამწერლობის განსაკუთრებულ სახეობად ხუცურის, მხედრულის, მრგლოვანისა და ასომთავრულის გვერდით. უფრო ვრცელ განმარტებას იძლევა ანტონ კათალიკოსი; მასაც ყვავისფრჩხილოვანი თავის თანამედროვე საქართველოში გავრცელებულ წერის სახეობათა ჩამონათვალში მოჰყავს და განმარტავს, რომ „ყუავისფრჩხილოვანი ... ანუ ფურცლისა დასასრულსა ტაეპსა შინა იხმევიან და ანუ ყოველთა ფურცელთა შინა ყოვლადისა წიგნისათა“.

ანტონის ცნობაზე დაყრდნობითა და დამწერლობის სახელწოდებიდან გამომდინარე, ივანე ჯავახიშვილი თვლის, რომ ყვავისფრჩხილოვანი ხუცური წერის სახეობაა, იხმარებოდა წიგნის ან თითოეული გვერდის უკანასკნელი სტრიქონის დასაწერად და მისი ასოების მოყვანილობები მართლაც ფრინველთა კლანჭის მსგავსადაა მოკაუჭებული. ამგვარად შესრულებული უკანასკნელი ხაზი მართლაც გვხვდება ქართულ ხელნაწერებში, თუმცა საკმაოდ იშვიათია. ამის მიზეზად ჯავახიშვილი ასახელებს იმას, რომ ყვავისფრჩხილოვანი დამწერლობა კალიგრაფიულია და მხოლოდ განსაკუთრებულ, მხატვრული მიზნით შესრულებულ წიგნებში გამოიყენებოდა. ყვავისფრჩხილოვანი დამწერლობის ერთ-ერთ საუკეთესო ნიმუშად შეიძლება ჩაითვალოს მიქაელ მოდრეკილის იადგარი.

## ლიტერატურა 
* ივ. ჯავახიშვილი, ქართული დამწერლობათა-მცოდნეობა ანუ პალეოგრაფია, თბილისი, 1949, გვ. 114-124

## სქოლიო 
კატეგორია:ნუსხური
ბელალაყაია

**ბელალაყაია** () — მწვერვალი რუსეთში, ყარაჩაი-ჩერქეზეთში. მდებარეობს დასავლეთ კავკასიონზე. სიმაღლე 3861 მ. სახელწოდება მომდინარეობს თეთრი კვარცის ფენებისაგან, რომლებიც ჭრიან კლდოვან კალთებს. მთავარი მწვერვალის აღმოსავლეთით არის მწვერვალი პატარა ბელალაყაია, რომლის სიმაღლე ზღვის დონიდან 3740 მ აღწევს. ბელალაყაია გამოსახულია სასმელი მინერალური წყლის — Aqua Minerale-ის ბოთლზე.

## სქოლიო
კატეგორია:ყარაჩაი-ჩერქეზეთის მთები
İdman Azərbaycan

**სპორტ აზერბაიჯან ტვ** () — AzTV-ის მფლობელობაში მყოფი აზერბაიჯანის სახელმწიფო სპორტული ტელეარხი. მაუწყებლობს 2009 წლიდან აზერბაიჯანის მასშტაბით.

## სქოლიო
## რესურსები ინტერნეტში
*ეროვნული აზერბაიჯანის ტელე და რადიო საბჭო
*აზTV-ის ოფიციალური ვებ გვერდი

კატეგორია:სტატიების ესკიზები ტელევიზიის შესახებ
კატეგორია:სატელევიზიო არხები
კარიბის გაერთიანება

**კარიბის გაერთიანება (CARICOM)** — ორგანიზაცია, რომელშიც შედის კარიბის ზღვის აუზის 15 ქვეყანა და დამოკიდებული ტერიტორია. ორგანიზაციის მთავარი მიზანია წევრებს შორის ეკონომიკური ინტეგრაციისა და თანამშრომლობის გაზრდა, ამ ინტეგრაციის შედეგად მიღებული სარგებლის თანასწორად გადანაწილება და საგარეო პოლიტიკის კოორდინირება. ორგანიზაციის მთავარ საქმიანობებს შორისაა ეკონომიკური პოლიტიკის კოორდინირება და დაგეგმვის განვითარება; მის იურისდიქციაში მყოფი ნაკლებ განვითარებული ქვეყნებისთვის სპეციალური გეგმების შემუშავება და განხორციელება; მრავალი წევრისთვის ერთიან ბაზრად ოპერირება და რეგიონალური სავაჭრო დავების გადაწყვეტა. სამდივნო შტაბ-ბინა განთავსებულია გაიანის დედაქალაქ ჯორჯტაუნში.

მიუხედავად იმისა, რომ კარიბის გაერთიანება დააარსეს ძირითადად რეგიონის ინგლისურენოვანმა ქვეყნებმა, თანდათან ის მრავალენოვანი გახდა, როდესაც 1995 წლის 4 ივლისს თავის რიგებში მიიღო ნიდერლანდურენოვანი სურინამი და 2002 წლის 2 ივლისს ფრანგულენოვანი ჰაიტი. გარდა ამისა, გეგმაშია, რომ სამუშაო ენად გამოცხადდეს ესპანურიც. 2012 წლის ივლისში, ორგანიცაზიამ გაავრცელა განცხადება, რომ გეგმავენ ფრანგულისა და ნიდერლანდურის ოფიციალურ ენებად გამოცხადებას.

2001 წელს, წევრი სახელმწიფოების მეთაურებმა ხელი მოაწერეს ჩაგუარამასის ხელშეკრულების შესწორებულ ვარიანტს, რომელიც საერთო ბაზრის იდეის განხორციელების გზებს სახავდა. ხელშეკრულების შესწორებული ნაწილი მოიცავდა კარიბის სასამართლოს შექმნას. 2013 წლიდან, კარიბის გაერთიანების ბლოკი დომინიკელთა რესპუბლიკასთან, ეკონომიკური პარტნიორობის შეთანხმებით მიბმულია ევროკომისიასთან, რაც CARIFORUM-ის სახელითაა ცნობილი. ხელშეკრულება ევროკავშირის ყველა ქვეყანასა და CARIFORUM-ს ვაჭრობისა და ინვესტირების თვალსაზრისით თანაბარ უფლებებს აძლევს. შეთანხმების 234 თავის თანახმად, CARIFORUM-ისა და ევროკავშირის წევრ სახელმწიფოებს შორის წარმოშობილი დავების გადაწყვეტაზე ზრუნავს ევროსასამართლო.

## წევრები
ორგანიზაციას ჰყავს 15 სრული წევრი, 5 ასოცირებული წევრი და 8 დამკვირვებელი. ასოცირებულ წევრთაგან ყველა ბრიტანეთის ზღვისიქითა ტერიტორიაა.

## რესურსები ინტერნეტში 
*
*CARICOM Representation Office in Haiti  (CROH)
*CARICOM Statistics: Statistical information compiled through the CARICOM Secretariat
*Radio CARICOM : the voice of the Caribbean Community (Press Release )
*Caricom Law : Website and online database of the CARICOM Legislative Drafting Facility (CLDF)
*Caricom Trade Support Programme : Government of Trinidad and Tobago
*PANCAP : Pan Caribbean Partnership Against HIV/AIDS
*CARICOM Regional Organisation for Standards and Quality (CROSQ)
*EU Style Structure Evident in CARICOM 
*CARICOM Blog 
*Haiti suspends ties with CARICOM
*Jamaica Gleaner News - Haiti could return to CARICOM 
*Haiti re-admitted?
*Caricom and Haiti: The raising of the Caribbean's 'Iron Curtain' 

## სქოლიო
კატეგორია:კარიბის ზღვის აუზი
კატეგორია:საერთაშორისო ორგანიზაციები
კატეგორია:ორგანიზაციები ანბანის მიხედვით
რიგის ხელშეკრულება (1920)

**რიგის ხელშეკრულება**, ასევე ცნობილია როგორც **ლატვიისა და საბჭოთა კავშირის სამშვიდობო ხელშეკრულება**, 1920 წლის 11 აგვისტოს ლატვიის რესპუბლიკასა და საბჭოთა რუსეთს შორის დაიდო, რამაც ლატვიის დამოუკიდებლობისთვის ომი ოფიციალურად დაასრულა.

ხელშეკრულების II თავში, საბჭოთა რუსეთი ლატვიის დამოუკიდებლობის მუდმივ ხელშეუხებლობას აღიარებს.

## იხილეთ აგრეთვე 
*ლატვიის დამოუკიდებლობისთვის ომი

## რესურსები ინტერნეტში 
* Text of the treaty

## სქოლიო 
კატეგორია:ლატვიის ისტორია
კატეგორია:XX საუკუნის სამშვიდობო ხელშეკრულებები
ანჯელო ოგბონა

**ანჯელო ოგბონა** (); (დ. 23 მაისი, 1988, კასინო, იტალია) — ნატურალიზებული იტალიელი, წარმოშობით ნიგერიელი ფეხბურთელი, რომელიც ამჟამად თამაშობს ინგლისის პრემიერლიგის კლუბ ვესტ ჰემში და იტალიის ეროვნულ ნაკრებში.

## საკლუბო კარიერა
2013 წლის 11 ივლისს, ანჯელომ გაიარა სამედიცინო შემოწმება და ოფიციალურად ჩაირიცხა იუვენტუსში. ტრანსფერის ღირებულება არის 13 მილიონი ევრო და დამატებით 2 მილიონი ევრო ბონუსების სახით.

## სანაკრებო კარიერა
2009 წლის 12 აგვისტოს შედგა მისი დებიუტი იტალიის 21 წლამდელთა ეროვნულ ნაკრებში.
2011 წლის 4 ივნისს  ჩეზარე პრანდელის მიერ, გამოძახებულ იქნა იტალიის ეროვნულ ნაკრებში.

## კარიერული სტატისტიკა
### საკლუბო
*მონაცემები მოცემულია 2015 წლის 11 ივლისის მდგომარეობით*.

### სანაკრებო
## ტიტულები
### საკლუბო
;იუვენტუსი
***სერია A (2): 2013-14, 2014-15** 
***იტალიის სუპერთასი: 2013**
***იტალიის თასი: 2014-15**

კატეგორია:იტალიელი ფეხბურთელები
კატეგორია:დაბადებული 1988
კატეგორია:სერია A-ს ფეხბურთელები
კატეგორია:იუვენტუსის ფეხბურთელები
კატეგორია:ვესტ ჰემ იუნაიტედის ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:დაბადებული 23 მაისი
კატეგორია:უეფა-ს კონფერენს ლიგის გამარჯვებული მოთამაშეები
კატეგორია:პრემიერ ლიგის ფეხბურთელები
კატეგორია:ცოცხალი ადამიანები
პაულუ ფუტრე

**პაულუ ფუტრე** (; დ. ) — ყოფილი პორტუგალიელი ფეხბურთელი. ეროვნულ ნაკრებში 41 მატჩი გამართა და 6 გოლი გაიტანა. 1987 წელს გახდა ევროპის ჩემპიონთა თასის გამარჯვებული პორტუსთან ერთად, ამავე წელს მეორე ადგილი დაიკავა ოქროს ბურთის გამოკითხვაში.

## რესურსები ინტერნეტში 
*
*
* 
* პაულუ ფუტრე — Giant Bomb

კატეგორია: პორტუგალიელი ფეხბურთელები
კატეგორია:დაბადებული 28 თებერვალი
კატეგორია:დაბადებული 1966
კატეგორია:ლისაბონის ბენფიკას ფეხბურთელები
კატეგორია:ლისაბონის სპორტინგის ფეხბურთელები
კატეგორია:პორტუს ფეხბურთელები
კატეგორია:ატლეტიკო მადრიდის ფეხბურთელები
კატეგორია:ოლიმპიკი მარსელის ფეხბურთელები
კატეგორია:რეჯიანას ფეხბურთელები
კატეგორია:მილანის ფეხბურთელები
კატეგორია:ვესტ ჰემ იუნაიტედის ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:პრემიერ ლიგის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები
Xəzər TV

**ხაზარ TV** () — აზერბაიჯანის ეროვნული ტელეარხი. მაუწყებლობს 2009 წლიდან აზერბაიჯანის მასშტაბით. დააფუძნა თურქმა მეწარმე აჰმედ გიულიმ 2007 წელს.

## სქოლიო
## რესურსები ინტერნეტში
კატეგორია:სტატიების ესკიზები ტელევიზიის შესახებ
კატეგორია:სატელევიზიო არხები